''شیرو'''

شیرو ایتھوپیا، اریٹیریا اور صومالیہ کے کچھ حصوں میں مقیم مسلم کمیونٹی کے لیے شیرو ماہ رمضان کے دوران ایک کلیدی پکوان کی حیثیت رکھتا ہے۔یہ بنیادی طور پر پسے ہوئے چنوں یا خشک مٹروں کے آٹے سے تیار کیا جانے والا ایک گاڑھا سالن ہے جسے اکثر پیاز، لہسن اور مختلف روایتی مصالحوں جیسے کہ بیریبیری کے ساتھ پکایا جاتا ہے۔ یہ ڈش ایتھوپیا کی روایتی روٹی انجیرا کے ساتھ پیش کی جاتی ہے۔

 اجزاء اور تیاری 
شیرو کی تیاری میں پسے ہوئے چنے یا براؤن مٹر کا آٹا استعمال ہوتا ہے۔ اس آٹے کو مصالحوں کے ساتھ ملا کر پاؤڈر کی شکل میں محفوظ کیا جاتا ہے جسے شیرو پاؤڈر کہتے ہیں۔ پکانے کے دوران اسے ابلتے ہوئے پانی، تلی ہوئی پیاز، لہسن اور ٹماٹر کے پیسٹ میں شامل کیا جاتا ہے۔ شیرو کی مختلف اقسام ہیں جن میں شیرو واٹ شیرو کی سب سے عام قسم ہے جو گاڑھی ہوتی ہے۔ شیرو کو انجیرا کے ٹکڑوں کے ساتھ ملا کر پیش کیا جائے تو یہ شیرو فلفل کہلاتاہے۔ ٹیگمینو شیرو کی ایک خاص قسم ہے جسے مٹی کے برتن میں پکا کر کھولتے ہوئے حالت میں پیش کیا جاتا ہے۔The Africa Cookbook: Tastes of a Continent, مصنف: Jessica B. Harris, صفحہ 112

 ثقافتی اور مذہبی اہمیت 
ایتھوپیا میں شیرو کو غریبوں کا کھانا سمجھا جاتا تھا کیونکہ یہ سستا اور آسانی سے میسر ہوتا تھا لیکن آج یہ تمام سماجی طبقات اور اعلیٰ درجے کے ریستورانوں میں بھی مقبول ہے۔ ایتھوپین آرتھوڈوکس چرچ کے روزوں کے ایام  میں جب گوشت اور دودھ سے بنی اشیاء کا استعمال ممنوع ہوتا ہے، شیرو ایک بہترین متبادل کے طور پر کھایا جاتا ہے۔

 طبی فوائد 
چونکہ شیرو چنوں یا مٹروں سے بنتا ہے اس لیے یہ پروٹین اور فائبر سے بھرپور ہوتا ہے۔ یہ ان لوگوں کے لیے ایک بہترین غذا ہے جو گوشت نہیں کھاتے لیکن اپنی پروٹین کی ضروریات پوری کرنا چاہتے ہیں۔ بیریبیری مسالے کی موجودگی اسے  مانع تکسید خصوصیات بھی فراہم کرتی ہے۔

 حوالہ جات 

زمرہ:ایتھوپیا کے پکوان
زمرہ:اریٹیریا کے پکوان
زمرہ:پھلیاں